stanford-oval/wikipedia huggingface dataset:
בשעה שהקדימו – תער"ב
מהדורות וביאורים

לאחר שיחתו של הרבי, נדפס הספר לראשונה בשלושה חלקים בשנת תשל"ז בהוצאת קה"ת. הספר חזר ונדפס בשנת תשנ"ב עם הוספות, כולל סקירת המאמרים ותיאור כתבי היד. בסוף הכרך השלישי מובאת תמצית כללית של ההמשך ('תוכן קצר'). לכבוד מאה שנה למסירת המאמר, החלו בשנת תשע"ב לעבוד על הוצאת מהדורה חדשה של הספר עם תיקונים והוספות שתכלול שבעה כרכים, ונכון לשנת תשפ"א יצאו ארבעה כרכים.
מהדורות וביאורים > ביאורים

הרב יצחק ערד, שיעורים בהמשך המאמרים תער"ב, ט"ז חלקים, ה'תשע"ב-ה'תשפ"ד.
הערות שוליים

↑  היום יום לתאריך י"ב אלול
↑  בהם הרב יעקב לנדא, הרב מרדכי מנשה לאופר, "כמצווה עלי מפי כ"ק שליט"א", התקשרות, גיליון 577.
↑  דברי הרבי מנחם מנדל שניאורסון בי"ט כסלו תשל"ז על הדפסת "המשך תרע"ב".
↑  א' וב' המאמרים שנאמרו ברבים, וג' החלק שלא נאמר
| חסידות חב"ד |
| --- | --- | --- |
| שושלת ליובאוויטש | הראשון: שניאור זלמן מלאדי ("אדמו"ר הזקן", "בעל התניא") • השני: דובער שניאורי ("האדמו"ר האמצעי") • השלישי: מנחם מנדל שניאורסון ("הצמח צדק") • הרביעי: שמואל שניאורסון ("מהר"ש") • החמישי: שלום דובער שניאורסון ("הרש"ב") • השישי: יוסף יצחק שניאורסון ("הריי"צ") • השביעי: מנחם מנדל שניאורסון ("הרבי מלובביץ'") |  |
| ענפים נוספים בחסידות | אהרן מסטרשלה | קאפוסט: יהודה לייב שניאורסון • שלמה זלמן שניאורסון • שלום דובער שניאורסון מרציצה • שמריה נח שניאורסון מבאברויסק | לאדי: חיים שניאור זלמן שניאורסון • יצחק דובער שניאורסון • לוי יצחק מסיראטשין | ניעז'ין: ישראל נח שניאורסון | עץ שושלת חב"ד |  |
| כתבים | אדמו"ר הזקן: ספר התניא • שולחן ערוך הרב • סידור אדמו"ר הזקן • תורה אור ולקוטי תורה • מאמרי אדמו"ר הזקן | האמצעי: קונטרס ההתפעלות | הצמח צדק: צמח צדק • אור התורה • דרך מצותיך | הרש"ב: המשך יו"ט של ר"ה תרס"ו • בשעה שהקדימו תרע"ב | הריי"צ: אגרות קודש הריי"צ | ספרי הרבי מלובביץ': היום יום • לקוטי שיחות • אגרות קודש הרמ"מ • תורת מנחם • רשימות | אחרים: ספר הערכים • קטגוריה:כתבי עת חב"דיים |  |
| אתרים | מרכז חב"ד – 770 • אוהל חב"ד לובביץ' • כפר חב"ד • קטגוריה:בתי כנסת חב"דיים • קטגוריה:ריכוזים חב"דיים | לובביץ' |  |
| מושגים | ניגוני חב"ד: ארבע בבות • צמאה לך נפשי • ופרצת • ניגוני הרבי מלובביץ' • תבנית:ניגוני חב"ד • קטגוריה:ניגוני חב"ד | פעילות: בית חב"ד • שלוחי חב"ד • מבצעי הרבי מחב"ד | התוועדויות: התוועדות • מאמר חסידות • משפיע | מועדים: חג הגאולה • | תקנות: סעודת משיח • מקווה "בור על גבי בור" • תקנת לימוד החת"ת • תקנת לימוד הרמב"ם | שונות: פולמוס המשיחיות |  |
| ארגונים מרכזיים | אגודת חב"ד העולמית • ספריית חב"ד • בית דין רבני חב"ד • הוצאת ספרים קה"ת • רשת ישיבות תומכי תמימים • כולל חב"ד • מרכז לענייני חינוך • נשי חב"ד • צעירי אגודת חב"ד בישראל •  רשת חינוך חב"ד • צבאות ה'   קטגוריה:ארגוני חב"ד • רשת ישיבות תומכי תמימים ליובאוויטש (ישיבות תומכי תמימים) |  |
| שונות | קטגוריה:חסידי חב"ד • קטגוריה:רבניות חב"ד |  |
קטגוריה:חסידות חב"ד
המפלצת שלך

| --- | --- |

כרזת הסרט
 בימוי:  קרוליין לינדי 
 הופק בידי:  קרוליין לינדי
 תסריט:  קרוליין לינדי קיילה פוסטר שאנון ריילי קירה קרסטנסן מלאני דונקרס
 עריכה:  דיישה ברודוויי ג'ון היגינס
 שחקנים ראשיים:  מליסה באררה טומי דיואי אדמונד דונובן קיילה פוסטר מייגן פאהי
 מוזיקה:  טימותי ויליאמס The Lazours (שירים)
 צילום:  ויל סטון
 מדינה:  ארצות הברית 
 חברת הפקה:  Bombo Sports and Entertainment Merman
 חברה מפיצה:  Vertical Entertainment
 הקרנת בכורה:  18 בינואר 2024 (פסטיבל הסרטים סאנדנס) ארצות הברית 25 באוקטובר 2024
 משך הקרנה:  98 דקות
 שפת הסרט:  אנגלית 
 סוגה:  סרט קומדיה, סרט רומנטי, סרט אימה 
 תקציב:  300,000$
 הכנסות:  788,156$
 דף הסרט ב־IMDb
 
"המפלצת שלך" (באנגלית: Your Monster) הוא סרט קומדיית אימה (אנ') רומנטית אמריקאי משנת 2024 שנכתב ובוים על ידי קרוליין לינדי, על בסיס סרטה הקצר משנת 2019 באותו השם. בסרט מככבים מליסה באררה, טומי דיואי, אדמונד דונובן, קיילה פוסטר ומייגן פאהי.
הסרט עתיד לעלות לאקרנים בארצות הברית ב-25 באוקטובר 2024.
תקציר העלילה

לורה פרנקו היא שחקנית צעירה שנאלצת להתמודד עם הגילוי שהיא חולה בסרטן לצד הפרידה הטרייה מבן זוגה, גם הוא שחקן, כשהיא מגלה מפלצת מפחידה אך מקסימה בצורה מוזרה המתגוררת בארון הבגדים שלה.
צוות השחקנים

מליסה באררה – לורה פרנקו
טומי דיואי – המפלצת
אדמונד דונובן – ג'ייקוב
קיילה פוסטר – מזי
מייגן פאהי – ג'קי דנון
הפקה > פיתוח

על הפקת הסרט הופקדו לינדי וקיילה פוסטר לצד שאנון ריילי, קירה קרסטנסן ומלאני דונקרס. באררה תיארה את הסרט למגזין "קוליידר" כ”סרט אינדי מדהים שכל כך סיפק אותי. הבנתי כמה סרטים קטנים יותר מספקים יותר מבחינה יצירתית משום שאתה מקבל הרבה יותר מבחינת אמירה וזה כמו עבודת צוות אמיתית. כאילו בעצם כולם מקריבים הרבה מעצמם כדי לעשות את הדבר הזה עם תקציב נמוך ולגרום לו להיראות טוב ולעשות את זה הכי טוב שאפשר, ויש להם את התקוות הכי גבוהות למשהו בידיעה שאין לך את הגב העצום של האולפנים. אני חושבת שזה גורם לך להיות רעב יותר.” החדשות על ליהוקה של באררה לתפקיד זמן קצר לאחר עליית הסרט "צעקה 6" הביאה לכך שמגופי תקשורת אחדים כינו אותה "מלכת הצרחות" החדשה.
הפקה > צילומים

צילומי הסרט התקיימו תוך עשרים יום בהובוקן, ניו ג'רזי.
הפצה

בכורת הסרט התקיימה במהלך הקרנת חצות בפסטיבל הסרטים סאנדנס 2024 ב-18 בינואר 2024. במרץ 2024, נמסר כי זכויות הפצת הסרט נרכשו על ידי "Vertical Entertainment". הסרט עתיד לעלות לאקרנים ב-25 באוקטובר 2024.
ביקורות

באתר הביקורות "Rotten Tomatoes", קיבל הסרט את הציון 83% על בסיס 24 ביקורות, עם דירוג ממוצע של 7.3/10. באתר הביקורות המשוקללות "Metacritic", קיבל הסרט את הציון 68/100, על בסיס 8 ביקורות, דבר המצביע על ביקורות "טובות לרוב".
הערות שוליים

↑  "Your Monster". Sundance Film Festival. Retrieved September 13, 2024.
↑  Kroll, Justin (April 13, 2023). "'Scream' Star Melissa Barrera Reunites With Radio Silence On Secret Monster Movie For Universal". Deadline Hollywood. Archived from the original on April 13, 2023. Retrieved September 13, 2024.
↑  Galuppo, Mia (March 6, 2023). "Melissa Barrera Headlining Horror Romance 'Your Monster'". Hollywood Reporter. Archived from the original on March 6, 2023. Retrieved September 13, 2024.
↑  Nemiroff, Perri (March 12, 2023). "'Scream VI': Melissa Barrera Shares the Changes to Sam She Pushed for After Reading the Script's First Draft". Collider. Archived from the original on March 12, 2023. Retrieved September 13, 2024.
↑  Villegas, Ana Karina (March 7, 2023). "Melissa Barrera settles as "Scream Queen" with new horror project". Noticine.com. Archived from the original on March 17, 2023. Retrieved September 13, 2024.
↑  DeVore, Britta (July 26, 2024). "Melissa Barrera Returns as a Scream Queen in First 'Your Monster' Footage (Exclusive)". Collider. Retrieved September 13, 2024.
↑  Ryan, Gary (June 1, 2023). "Melissa Barrera: "As a Latino, most of the opportunities are to play immigrants"". nme. Archived from the original on June 4, 2023. Retrieved September 13, 2024.
↑  D'Alessandro, Anthony; Patten, Dominic (December 6, 2023). "Sundance Unveils Packed 2024 Lineup That Includes A.I., Pedro Pascal, Kristen Stewart, Satan, Devo & Steven Yeun". Deadline Hollywood. Retrieved September 13, 2024.
↑  Grobar, Matt (March 5, 2024). "Sundance Genre-Bender 'Your Monster' Starring Melissa Barrera & Tommy Dewey Lands At Vertical". Deadline Hollywood. Retrieved September 13, 2024.
↑  T, Amber (July 11, 2024). "Melissa Barrera-Starring YOUR MONSTER Gets A Halloween Release Date". www.fangoria.com. Retrieved September 13, 2024.
↑  Hamman, Cody (July 11, 2024). "Your Monster: Melissa Barrera horror rom-com musical gets a poster and October release date". JoBlo. Retrieved September 13, 2024.
↑  Squires, John (July 11, 2024). "Horror Romance 'Your Monster' Starring Melissa Barrera Coming This Halloween (Poster)". Bloody Disgusting!. Retrieved September 13, 2024.
↑  "Your Monster". Rotten Tomatoes. Fandango Media. Retrieved September 4, 2024.
↑  "Your Monster". Metacritic. Fandom, Inc. Retrieved September 4, 2024.
אור הנר

| --- | --- |
ציור קיר (מוראל) בקיבוץ אור הנר, מעשה ידי חבר הקיבוץציור קיר (מוראל) בקיבוץ אור הנר, מעשה ידי חבר הקיבוץ
מדינה: ישראל ישראל
מחוז: הדרום
מועצה אזורית: שער הנגב
גובה ממוצע: ‎56 מטר
תאריך ייסוד: 1957
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 1,024 תושבים
 מפת מיקום  מפה דינמית   (למפת מערב הנגב מוגדלת) אור הנר(למפת מערב הנגב רגילה) אור הנר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אור הנר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אור הנר31°33′26″N 34°35′58″E﻿ / ﻿31.5571044640389°N 34.5995751612541°E﻿ / 31.5571044640389; 34.5995751612541  heמפת היישובים של מועצה אזורית שער הנגב (in English: Sha'ar HaNegev Regional Council) באדום - אור הנר בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

אוֹר הַנֵּר הוא קיבוץ במערב הנגב הצפוני, מצפון לשדרות. הקיבוץ הוא אחד מ־11 היישובים במועצה אזורית שער הנגב.
היסטוריה

הקיבוץ הוקם בשנת 1957, על אדמות הכפר הערבי נג'ד (نجد), שתושביו עזבו במהלך מלחמת העצמאות, במקום שבו הייתה בשנים 1955–1957 חווה חקלאית של חברת "יצור ופיתוח", על ידי יוצאי קיבוץ גבעות זייד שהתפרק וגרעין הנח"ל "צל־צח", מרביתם עולים מארגנטינה בוגרי תנועות הנוער.
שם הקיבוץ הוצע על ידי זאב וילנאי והוא נגזר מאמרה מיוחדת המופיעה בתלמוד הבבלי: ”תנא קול ריחים בבורני שבוע הבן שבוע הבן אור הנר בברור חיל משתה שם משתה שם”. רש"י והתוספות מפרשים שהמשפט עוסק בקיום מצוות ברית מילה בעת גזירות אדריאנוס. מכיוון שהקיבוץ הוקם סמוך לקיבוץ ברור חיל, ניתן לו השם אור הנר.
בהקמתו, היה שייך לתנועת איחוד הקבוצות והקיבוצים, והיום חלק מהתנועה הקיבוצית.
המקור הכלכלי העיקרי הוא מפעל "אורניט" לייצור מסמרות עיוורות (ניטים). הקיבוץ מחזיק בבעלות של א.ב מתכננים, אחת מחברות התכנון הגדולות בישראל.
בעקבות טבח שבעה באוקטובר ופרוץ מלחמת חרבות ברזל ב-7 באוקטובר 2023, פונה הקיבוץ עם שאר הקיבוצים והישובים במרחב מועצת שער הנגב. במהלך המלחמה, כיתת הכוננות של הקיבוץ סייעה לקיבוץ ארז בהגנה על הקיבוץ בקרב ארז. ב-24 בינואר 2024, החליטה קהילת הקיבוץ ברוב של 70% לשוב הביתה במהלך חודש מרץ.
אתרים בסביבה

ליד כביש הכניסה המערבית לקיבוץ נמצאת "גבעת מרדפי 1956" וממנה תצפית על הסביבה. על הגבעה – לוח הנצחה לשישה חללים, אנשי מקורות וחיילי נח"ל מקיבוץ ארז, שנפלו בתאריך 11 בנובמבר 1956 במרדף אחרי מסתננים שחדרו מרצועת עזה ורכבם עלה על מוקש.
ליד הקיבוץ פורחים בחודשים פברואר-מרץ מרבדי הכלניות האדומים המהווים אטרקציה תיירותית, סביבם מתרחש פסטיבל דרום אדום.
בסמוך לקיבוץ עובר שביל הנגב המערבי.
אתרים בסביבה > נתיב המוראלים

אטרקציה תיירותית נוספת הם ציורי הקיר (מוראלים) שנעשו על ידי שני אמנים מהעיר קוריינטס בארגנטינה. הם הגיעו ב-2007 בהזמנת חברי הקיבוץ ויצרו את המוראלים על קירות של מבנים מרכזים בקיבוץ. בשנת 2008 הם חזרו לבקשת הקיבוץ ויצרו את שדרת שבעת המינים.
גלריית תמונות

חדר האוכל באור הנר עם המוראל "הדג" בתכנון האדריכלית ארנונה אקסלרוד
חדר האוכל
לוח הנצחה ב"גבעת מרדפי 1956" ליד אור הנר
מוראל - הנתינה
מוראל משפחה - קיבוץ
מוראל - עץ החיים
כניסה לשדרת שבעת המינים
שדרת שבעת המינים
חיטה
שעורה
גפן
רימון
תאנה
מרבדי כלניות אדומות ליד הקיבוץ, 2007
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מפת אזור Faluje שהוכנה ע"י צבא בריטניה, 1918, עם סימון הכפר Nejed, באתר הספרייה הלאומית, אוסף המפות ע"ש ערן לאור
↑  תלמוד בבלי, מסכת סנהדרין, דף ל"ב, עמוד ב'
↑  "חרבות ברזל" החלטה מספר 950 של הממשלה - תוכנית פעולה לאומית לביצוע פינוי אוכלוסייה המצויה בסמוך לגבול רצועת עזה וקליטתה, באתר gov.il, ‏12.10.2023
↑  יניר יגנה‏, השכנים הכי טובים: הגיבורים של אור הנר וארז נלחמו כתף אל כתף, באתר וואלה, 18 באוקטובר 2023
↑   שירה קדרי־עובדיה, עדן סולומון וניר חסון, תושבים בעוטף עזה מתחילים לחזור הביתה מלאי התרגשות - וחששות, באתר הארץ, 1 בפברואר 2024
| --- | --- |
בקרת זהויות :  NLI: 987007467846305171  VIAF: 316747189   WorldCat (עם VIAF): 316747189
כפר כילא

ערך זה עוסק בכפר שיעי בדרום לבנון. אם התכוונתם לכפר פלסטיני ליד חברון, ראו .
| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
כפר כילא
 מדינה:  לבנון לבנון
 מחוז:  א-נבטיה
 נפה:  מרג' עיון
 שליטה:  ישראל ישראל
 גובה:  400 מטרים
 אוכלוסייה:  ‏
  ‑ בכפר:  14,500
 קואורדינטות:  33°17′00″N 35°33′00″E﻿ / ﻿33.283333333333°N 35.55°E﻿ / 33.283333333333; 35.55 
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןכפר כילא(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןכפר כילא  he tabBackground:;tabBorder:#aaa;defaultTab:0;
כפר כּילא (בערבית: كفركلا) הוא כפר בדרום לבנון, בנפת מרג' עיון שבמחוז א-נבטיה, בכפר כ-14,500 תושבים מוסלמים שיעים (מתואלים).
מיקום

הכפר נמצא בגזרה המזרחית בדרום לבנון, כ-96 קילומטר דרומית לביירות ומעט צפונית למטולה. קרוב לכפר עובר גבול ישראל–לבנון והכפר עצמו נמצא סמוך למעבר הגבול פאטמה שבין ישראל ולבנון. הכפר משתרע על גבעות וגובהו כ-700 מטר מעל פני הים.
היסטוריה

בשנת 1870, ביקר חוקר ארץ ישראל ויקטור גרן בכפר, וכתב: ”בשעה אחת הגעתי לרמה נישאה ותכף שבתי וירדתי ממנה מזרחה, ובאחת ועשרים דקות הגעתי לכפר כלא. הכפר הגדול הזה, המונה כאלף מתואלים, יושב במדרון המזרחי של הר גבוה כשש מאות מטר, והוא עצמו חולש מרום של מאה מטר בקירוב על העמק הפורה והנאה הקרוי מרג' עיון. משקית הכפר עתיקה בחלקה; על כל פנים עתיקות הן האבנים המהוקצעות ששימשו לבנייתה. המסגד וכמה בתי מגורים נבנו גם הם מאבנים שמקורן בבניינים עתיקים”.
בליל 1 בינואר 1970 התרחש אירוע חטיפת שמואל רוזנווסר, עת חדרה חוליית מחבלים מלבנון, השייכים לארגון הפת"ח ליישוב מטולה וחטפה שומר-לילה בן 58 בשם שמואל רוזנווסר, תושב קריית מוצקין, שהיה באותה עת על משמרתו. אירוע זה פתח תקופה של משא ומתן עקיף מול הפת"ח, שהסתיימה בהסכם בו הוחלף רוזנווסר במחמוד חיג'אזי ללא נוכחות רשמית של הפת"ח. מדינת ישראל הגיבה לחטיפה בפעולה שבוצעה בליל 2 בינואר נגד כפר כילא וכוונה נגד שלטונות לבנון, שבהם ראו ראש הממשלה גולדה מאיר ושר הביטחון משה דיין אחראים לחטיפה שבוצעה על ידי מחבלים שיצאו משטחה הריבוני; בפעולה נלקחו בשבי 9 חיילים ו-12 אזרחים, נתפסו כלי נשק וציוד רב, ופוצץ מקור הכוח של תחנת מכ"ם לבנונית. שלטונות לבנון לחצו על הפת"ח להעביר לידיהם את רוזנווסר, אך ללא הצלחה.
בתקופת רצועת הביטחון רבים מתושבי הכפר שירתו בצבא דרום לבנון. לאחר נסיגת ישראל, חלקם נמלטו מדרום לבנון וחלקם הצטרפו לחזבאללה. כיום הכפר הוא מעוז חזבאללה ידוע.
במלחמת לבנון השנייה קיבלו תושבי הכפר התרעה לעזוב בתיהם, ורובם עזבו. במקום התנהלו חילופי אש בין לוחמי חטיבת הנח"ל למחבלי חזבאללה. בעקבות ירי הטילים לעבר מדינת ישראל שבוצע מהכפר תקף חיל האוויר את הכפר, מקורות לבנוניים מסרו על הרוגים ופצועים, ביניהם ילדים.
מאז המלחמה, אזור הכפר ידוע כשטח להברחות סמים רבות בגלל צמידותו לגדר הגבול. ההברחות נעשות על ידי זריקת שקים מעל לגדר. ב-2012, צה"ל החליט לשים סוף להברחות על ידי בניית חומת הפרדה שלא מאפשרת זריקת שקים מעליה בגלל גובהה הרב.
ביומו הראשון של מבצע מגן צפוני נחשפה מנהרה התקפית חוצת-גדר שנחפרה מפאתי הכפר הדרומיים לתוך שטח ישראל.
ב-9 בדצמבר 2018 אחר הצהריים קרא צה"ל לתושבי הכפרים הלבנוניים כפר כילא וראמיה, הסמוכים לגבול עם ישראל, לעזוב את בתיהם.
דובר צה"ל בשפה הערבית, סא"ל אביחי אדרעי, פנה לתושבי הכפרים והזהיר אותם כי הם חיים באזור של "חבית חומר נפץ", כיוון שחזבאללה הקים מתחת לבתיהם רשת של מנהרות טרור. "צה"ל ממליץ לתושבי הכפרים לשקול ולעזוב באופן זמני את בתיהם עד סיום הפעולה". דובר צה"ל תא"ל רונן מנליס הוסיף: "התוואי מולכד על ידי צה"ל וכל מי שייכנס אליו מצדו הלבנוני מסכן את חייו".
היסטוריה > מלחמת חרבות ברזל

לאחר טבח שבעה באוקטובר ופרוץ מלחמת חרבות ברזל, הצטרף חזבאללה ללחימה בחזית הצפון ותקף את ישראל בעשרות טילי נ"ט, רקטות וכטב"מים. בעקבות הירי תקף חיל האוויר הישראלי פעמים רבות בכפר כילא: מה שגרם למרבית תושבי הכפר להימלט צפונה לראשונה מאז 2006. ב-1 באוקטובר, כחלק מהתמרון הקרקעי בלבנון, כוחות צה"ל פלשו לכפר והתחילו להשמיד תשתיות תת-קרקעיות, וחיסלו את ח'דר (ח'צ'ר) עלי טוויל, מפקד המרחב ומחבלים נוספים. לקראת סוף היום כל הכפר נכבש על ידי צה"ל. ב-8 באוקטובר כוחות צה"ל התחילו לסגת מצפון הכפר ולעבור לכיוון הכפר מארון א-ראס, שנכבש מוקדם יותר באותו יום.
במהלך המלחמה נהרסו לחלוטין כ-32% מהמבנים בכפר (409 מבנים מתוך 1,272), וכ-3% נהרסו חלקית (42 מבנים), לפי ניתוח תצלומי לוויין שנערך בדצמבר 2024.
כלכלה

בכפר חקלאות מפותחת המתבססת בעיקר על ייצור והפקת שמן זית ודבש. כמו כן, בכפר כרמי זיתים וענבים.
ראו גם

משפחת בירו
הערות שוליים

↑  ויקטור גרן, תיאור גאוגרפי, היסטורי וארכאולוגי של ארץ - ישראל - כרך שביעי: הגליל (ב), ירושלים: יד יצחק בן צבי, 1987, עמוד: 154
↑  צה"ל פשט על כפר בלבנון ושבה חיילים ואזרחים בתגובה על חטיפת השומר ממטולה, מעריב, 4 בינואר 1970
↑  ממשלת לבנון לוחצת על "פתח" להעביר לידיה את החטוף רוזנווסר, מעריב, 27 בינואר 1970
↑  יואב זיתון, תיעוד ראשון מתוך מנהרת חיזבאללה שחדרה לישראל, באתר ynet, 4 בדצמבר 2018
↑  צה"ל בקריאה חריגה לתושבי הכפרים הסמוכים לגבול "אתם חיים בחבית חומר נפץ", קורא צה"ל לתושבי הכפרים הלבנוניים הסמוכים לגבול, "חזבאללה הקים מתחת לבתיכם רשת של מנהרות טרור"  הידברות, נעמה גרין, 9 בדצמבר 2018
↑  ליאור בן ארי, בורחים צפונה: עשרות אלפים עזבו את דרום לבנון בעקבות הלחימה בחיזבאללה, באתר ynet, 11 בנובמבר 2023
↑   כך נראית הפעילות בלבנון – ממצלמות הגוף של הלוחמים, באתר צה"ל, 1 באוקטובר 2024
↑  אדם מיכלשווילי, חוסל המחבל שהיה אחראי על הירי בו נרצחו ברק איילון ואימו ז"ל, באתר עכשיו 14
↑  Iran Update, October 9, 2024, Institute for the Study of War (באנגלית)
↑   ציוץ של Ben Tzion Macales ברשת החברתית אקס (טוויטר), "כפר כלא... אחוז ההרס בכפר: כ-35%", 11 בדצמבר 2024
| --- | --- |
בקרת זהויות :  NLI: 987007571143105171  VIAF: 12146462585927770642   WorldCat (עם VIAF): 12146462585927770642
יחס איינשטיין

יחס איינשטיין הוא קשר שפרסם אלברט איינשטיין במאמר על אודות תנועה בראונית ב-1905.
משוואה זו קושרת את  \ D- קבוע הדיפוזיה,  \ \mu - המוביליות,  \ k_{B}- קבוע בולצמן ו- \ Tהטמפרטורה המוחלטת (בקלווין).
הניידות החשמלית  \ \mu  היא היחס בין מהירות הסחיפה של חלקיקים לבין הכוח המופעל עליהם  : \mu ={{v_{d}} \over {F}}.
מוליכות חשמלית

כאשר משתמשים ביחס זה עבור מוליכות חשמלית, נהוג לחלק ב- \ q, המסמל מטען חשמלי של נושא מטען יחיד ולהגדיר את הניידות החשמלית כך:  : \mu ={{v_{d}} \over {E}}.
כאן  \ E הוא השדה החשמלי.
כך מקבלים כי יחס איינשטיין הוא : D={{\mu \,kT} \over {q}}.
במוליך למחצה שצפיפות המצבים בו היא שרירותית, יחס איינשטיין הוא : D={{\mu \,p} \over {q{{d\,p} \over {d\eta }}}}
 \eta  הוא הפוטנציאל הכימי ו- \ p הוא מספר החלקיקים.
ראו גם

דיפוזיה
תנועה בראונית
ויליאם ה. ג'קסון

ויליאם הרדינג ג'קסון (באנגלית: William Harding Jackson;‏ 25 במרץ 1901 – 28 בספטמבר 1971) היה איש ממשל, עורך דין ובנקאי השקעות אמריקאי, שכיהן כסגן ראש ה-CIA בשנים 1950–1951 ובין השנים 1956–1957 הוא שימש בתפקיד היועץ לביטחון לאומי בממשלו של נשיא ארצות הברית דווייט אייזנהאואר.
קורות חייו

ויליאם ג'קסון נולד באחוזת בל מיד שליד נאשוויל, טנסי. הוא נקרא על שמו של אביו שנפטר כאשר הוא היה בן שנתיים. אמו, אן דייוויס ריצ'רדסון, נישאה לאחר מות בעלה למקסוול סטיבנסון מהמפסטד, ניו יורק.
ג'קסון למד בבית הספר היסודי פיי שבבוסטון ובבית הספר התיכון סנט מרקס, בית ספר אפיסקופלי בסאות'בורו, מסצ'וסטס. ב-1924 הוא סיים לימודי תואר ראשון באוניברסיטת פרינסטון וב-1928 הוא סיים את לימודיו בבית הספר הרווארד למשפטים.
ב-1928 הצטרף ג'קסון למשרד עורכי הדין "קאדוולדר, ויקרשאם וטאפט" מניו יורק. ב-1929 הוא היה לשותף במשרד עורכי הדין "בקמן, בובו וקלארק". לאחר קריסת וול סטריט ב-1929, עבר ג'קסון למשרד עורכי הדין "קרטר לייארד ומילברן", שם הוא היה לשותף מלא ב-1934.
שירות צבאי במלחמת העולם השנייה

במלחמת העולם השנייה שירת ג'קסון בצבא ארצות הברית כקצין מודיעין. הוא קיבל הכשרה בבית הספר למודיעין קרבי של חילות האוויר של צבא ארצות הברית בהאריסברג, פנסילבניה. הוא הוצב כעוזר קצין המודיעין בפיקוד ההפצצה הראשון, שמטהו שכן בניו יורק, בקרבת משרד עורכי הדין שלו, שהפך לפיקוד הלוחמה בצוללות. יחד עם בנקאי ההשקעות אלכסנדר סטנדיש והרולד ב. אינגרסול, חיבר ג'קסון את ההערכה המודיעינית של חילות האוויר על מפרץ ביסקאיה שקרא לבצע מתקפה על צוללות גרמניות בחופי צרפת. הייתה זו נקודת המפנה של המערכה באוקיינוס האטלנטי.
לאחר סיום הכשרתו בהאריסברג ביוני 1942, קודם ג'קסון לדרגת מייג'ור וסופח למחלקת המלחמה על ידי מזכיר המלחמה הנרי סטימסון, שם הוא היה לראש צוות המודיעין שדיווח לגנרל ג'ורג' מרשל על הפעולות בזירה האירופית. לאחר שקיבל הכשרה בקוד האניגמה בבלצ'לי פארק, הוא היה לראש צוות האולטרה של כל כוחות ארצות הברית בזירה האירופית.
ג'קסון הועלה לדרגת לוטננט קולונל והוצב על ידי גנרל הנרי ארנולד בצוות התכנון של בריגדיר גנרל הרולד ג'ורג' שקיבל אז את הפיקוד על פיקוד התובלה של חילות האוויר. הוא מונה כשליש הראשי של הכנף שהעבירה יותר מ-7,000 כלי טיס מארצות הברית לבריטניה במהלך המלחמה. הוא קיבל הכרה בעבודתו לבנייה מחדש או הרחבה של שדות תעופה בבריטניה עבור כלי טיס אמריקאים ויצירת רשת קשר מורחבת לתשדורות סודיות מאובטחות. בקיץ 1943 הוא מונה כ"תפקיד כיסוי" כעוזר הנספח האווירי בשגרירות ארצות הברית בלונדון תחת השגריר גיל וינאוט בכיכר גרוונר, בסמיכות למשרד לשירותים אסטרטגיים (OSS). זמן קצר לאחר מכן הוא קודם לדרגת קולונל ומונה כקצין המודיעין הראשי במטה קבוצת הארמיות הראשונה ברובע וסט אנד שבלונדון כדי לעבוד במסגרת מבצע שומר ראש שנועד ליצור תוכנית הטעייה רחבת ממדים שתגרום לגרמנים להאמין שהפלישה לאירופה תתקיים בסקנדינביה ובפה-דה-קאלה, הנקודה הצרה ביותר בתעלת למאנש, בפיקודו של הגנרל ג'ורג' פטון.
לאחר הצלחת מבצע שומר ראש, מונה ג'קסון כראש המודיעין הנגדי של ה-OSS בזירה האירופאית והוא יצא עם קבוצת הארמיות ה-12 ללוקסמבורג ושירת במטהו של הגנרל עומר בראדלי. במהלך הקרב על הבליטה שהתנהל בחודשים דצמבר 1944 - ינואר 1945, בנוסף לפקידיו בצוות האולטרה, מונה ג'קסון כסגן קצין המודיעין של כל הארמיות של קבוצת הארמיות ה-12.
על שירותו במלחמה עוטר ג'קסון בכוכב הארד, בלגיון ההצטיינות ובצלב המלחמה (Croix de guerre) של בלגיה. ככל הנראה הוא הקצין האמריקאי היחידי מתחת לדרגת גנרל שעוטר הן בעיטור לגיון הכבוד והן בצלב המלחמה של צרפת עם דקלים.
קודם לשחרורו מהצבא ומה-OSS, הוטלה על ג'קסון משימה ללמוד את מבנה השירות המודיעין החשאי הבריטי. המחקר ארך ארבעה חודשים והתקיים בלונדון, שם הוא עבד עם ה-MI5 ועם ה-MI6 יעד עם אנתוני אידן כדי להשלים את הדוח שלו לגנרל ג'ורג' מרשל ולגנרל ויליאם דונובן, אותו הוא הגיש ב-14 ביוני 1945. ב-14 בנובמבר אותה שנה, לבקשתו של מזכיר הצי, ג'יימס פורסטל, הגיש ג'קסון את תוכניתו להקמת סוכנות ביון מרכזית חדשה כתוכנית חלופית לזו של הגנרל דונובן.
חיים אישיים

אשתו הראשונה של ג'קסון, אליזבת ליימן, שאותה הוא נשא לאישה ב-1929, הייתה אשתו לשעבר של תומאס רייס, שאיתו הביאה לעולם שני בנים. ג'קסון ואליזבת הביאו לעולם עוד שני בנים. השניים התגרשו ב-1946 לאחר שובו של ג'קסון משירותו בצבא.
בגיל 39 נבחר ג'קסון כנשיא הצעיר ביותר של מועצת המנהלים של "אגודת בית החולים של ניו יורק" (אנ'), אחד מבתי החולים הוותיקים ביותר בארצות הברית שהוקם ב-1771 על ידי המלך ג'ורג' השלישי, ובמקביל הוא מונה כחבר באקדמיה הלאומית למדעים. לאחר המלחמה נבחר ג'קסון כחבר במועצת הנאמנות של הבנקאים, במוסד ג'ון היי ויטני, בבית החולים לניתוחים מיוחדים של ניו יורק, ובקרן ממינגר.
ב-1951 נשא ג'קסון לאישה את מרי פיטקרן, בתו של נורמן ב. פיטקרן, הנשיא לשעבר של חברת הרכבות וובש. לשניים נולדו שני בנים. לאחר גירושיהם, בשנת 1965 לערך, נישאה מרי לעורך דין ניו יורקי אחר, ונדל דייוויס, שנפטר ב-1972. היא נישאה בשלישית לסנאטור ושגריר ארצות הברית בישראל לשעבר, קנת קיטינג.
ויליאם ג'קסון נפטר ב-28 בספטמבר 1971, בגיל 71, בטוסון, אריזונה. הוא נקבר בבית הקברות מאונט אוליב שבנאשוויל.
הערות שוליים

↑  "William H. Jackson Dead at 70; Former C.I.A. Deputy Director". New York Times. September 29, 1971.
| --- | --- |
בקרת זהויות :  NLI: 987007303743905171  ISNI: 0000 0000 6702 6839  LCCN: n94079928  NARA: 10573392  SNAC: w67z2f8c  VIAF: 68162615   WorldCat (עם VIAF): 68162615 
ג'קסון (מימין), עם הגנרל ויליאם דונובן ראש המשרד לשירותים אסטרטגיים, אפריל 1945
חילופי תפקידים ב-CIA,‏ 7 באוקטובר 1950, בשורה הראשונה משמאל לימים: ויליאם ג'קסון (סגן ראש הסוכנות הנכנס), וולטר סמית' (ראש הסוכנות הנכנס), רוסקו הילנקוטר (ראש הסוכנות היוצא)
ג'קסון (משמאל) עם הנשיא דווייט אייזנהאואר, מרץ 1956
מתן קוקולייב

מתן קוקולייב (נולד ב-20 בפברואר 2001) הוא ג'ודוקא ישראלי המתחרה בקטגוריית המשקל של עד 66 ק"ג.
קריירת ג'ודו > 2021

באליפות אירופה שנערכה בליסבון שבפורטוגל סיים במקום החמישי בקטגוריית המשקל של עד 60 ק"ג, אחרי שהפסיד ליאגו אבולדזה בקרב על מדליית הארד. קודם לכן, ניצח בשלב שמינית הגמר את טמור נוזאדזה מגאורגיה ובשלב רבע הגמר את אנג'לו פנטאנו מאיטליה, לפני שהפסיד בשלב חצי הגמר לפרנסיסקו גאריגוס מספרד.
באליפות העולם שנערכה ביוני בבודפשט שבהונגריה הפסיד בשלב שמינית הגמר לפרנסיסקו גאריגוס, לאחר שניצח בסיבוב הראשון את חוסה ראמוס מגואטמלה ובסיבוב השני את גנקי קוגה מיפן.
באליפות אירופה עד גיל 21 זכה במדליית ארד בקטגוריית המשקל של עד 60 ק"ג.
קריירת ג'ודו > 2022

באליפות אירופה שנערכה בסופיה שבבולגריה באפריל הפסיד בשלב שמינית הגמר לפרנסיסיקו גאריגוס, לאחר שבסיבוב הראשון ניצח את אשלי מקנזי מהממלכה המאוחדת.
באליפות העולם שנערכה בטשקנט שבאוזבקיסטן באוקטובר הפסיד בשלב שמינית הגמר לילדוס סמטוב מקזחסטן, לאחר שבסיבוב השני ניצח את סדריק רבול מצרפת.